armvectores/hy_wikipedia_2023 huggingface dataset:
Աղանդեր

Աղանդեր (ֆր.՝ dessert), սեղանին մատուցվող ավարտական ուտեստ։ Նախատեսված է, որ համտեսողը ստանա հաճելի համային զգացումներ ճաշից կամ ընթրիքից հետո։ Աղանդերը հիմնականում քաղցր խորտիկ է (ո՛չ մրգերը)։
Աղանդերը հրամցվում է հիմնականում հատուկ աղանդերային ափսեներով։ Այն, որպես կանոն, ուտում են աղենդերային գդալներով։ Վերջիններիս չափերը տատանվում է ճաշի գդալի և թեյի գդալի միջակայքում։ Աղանդերի սեղանի բաղկացուցիչ մասերից են համարվում նաև աղանդերային դանակն ու պատառաքաղը։


== Պատմություն ==
Հիմնական ճաշատեսակներից հետո քաղցր ուտեստներ ճաշակելու սովորությունը լայն տարածում է գտել Եվրոպայում միայն 19-րդ դարում: Դա կատարվեց այն բանից հետո, երբ լայն տարածում գտավ շաքարավազի արտադրությունը։ Մինչ շաքարի լայն տարածում գտնելը, այդ արտոնությունից օգտվում էին միայն հարուստ ընտանիքների ներկայացուցիչները։ Միջին կամ ցածր խավի սեղաններին քաղցրավենիք հայտնվում էր միայն տոնական օրերին։ Հենց այս փաստն էլ հիմք հանդիսացավ, որպեսզի աղանդերը այդքան գեղեցիկ ու տոնական զարդարեն։


== Նկարագիր ==
Աղանդերը, որպես կանոն, համարվում է քաղցր ուտեստ (օրինակ՝ պաղպաղակը կամ տորթը)։ Սակայն կան նաև ոչ քաղցր տարատեսակներ, որոնք պատրաստած են մրգերից, զանազան ընկույզներից, պանիրներից, ու կրկին ոչ քաղցր հրուշակեղենից։ Բացի այդ, ոչ բոլոր քաղցր ուտեստներն են համարվում աղանդեր։ Օրինակ, չինական խոհանոցում կան քաղցր մսային ճաշատեսակներ, որոնք երբեք չեն համարվում աղանդեր։ Չինաստանում հանդիպում են նաև կոնֆետներ՝ պատրաստված պղպեղով և կոճապղպեղով. սրանք նույնպես չեն համարվում աղանդեր։ Կենտրոնական Ամերիկայի հնդկացիները մինչկոլումբոսյան ժամանակաշրջանը պատրաստում էին ըմպելիք կակաոյի հատիկներով, որին կոչում էին չոկոլատլ։ Շաքարավազի փոխարեն նրանք նույնպես օգտագործում էին պղպեղ և այլ համեմունքներ։ Ռուսական խոհանոցում հանդիպող սև ձկնկիթը հանդիսանում է ոչ քաղցր աղանդեր։ Իսկ Ֆրանսիայիում ամենատարածված և դասական աղանդերը պանիրն է։


== Տեսակներ ==
Հրամցնելու ջերմաստիճանից կախված աղանդերը լինում է տաք և սառը։
Որպես աղանդեր կարող են հրամցվել հետևյալ սննդամթերքները.

հրուշակեղենից՝ տորթեր, զանազան տեսակների թխվածքաբլիթներ, վաֆլիներ, կեքսեր, կարկանդակներ
տարբեր տեսակի ու համի կոնֆետներ
հարած սերուցքով ուտեստներ
պաղպաղակներ և պաղպաղակից պատրաստած աղանդեր
քաղցր մրգահատապտղային խառնուրդներ՝ մրգային աղցաններ, մրգային յոգուրտներ, սնիկերոսով աղցան
ըմպելիքներ՝
տաք ըմպելիքներից՝ թեյ, կակաո, սուրճ, պաղպաղակով սուրճ (café glacé)
թույլալկոհոլոյին ըմպելիքներ՝ աղանդերային գինիներ, տաք գլինտվեյն
անալկոհոլ ըմպելիքներ՝ հյութեր, գազավորված ըմպելիքներ, կոմպոտներ, կիսելներ
քաղցր կաթնային աղանդեր, շոկոլոդային և մրգահատապտղային մուսեր, կրեմներ, դոնդողներ, ջեմեր
խյուսեր (խնձորապուր)


== Աղանդերային ազգային ուտեստներ ==
Չակ-չակ
Պուդինգ
Տիրամիսու
Հալվա
Գրիլյաժ
Չիզքեյք
Էկլեր
Մուրաբա
Դիմսամ՝ հրամցվում է հիմնականում թեյախմության ժամանակ
Պրալին
Ցիմես
Քաղցր հաց (չորահաց, տապակած հաց)
Մացեբրայ
Պրոֆիտրոլի
Պաննա կոտտա
Ֆալուդե
Իտալական սառույց՝ սառեցված օշարակ և մրգախյուս
Գրանիտա
Պաստեղ
Փախլավա
Շառլոտկա
Շտրուդել
Կլաֆուտի
Շոդո
Կանոլի
Պարֆե
Շոկմանժե
Բլանմանժե


== Տե՛ս նաև ==
Հրուշակեղեն


== Ծանոթագրություններ ==


== Արտաքին հղումներ ==
«Աղանդեր»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Десерт // Кулинарный словарь
Բիոսկա

Բիոսկա (իսպ.՝ Biosca), Իսպանական մունիցիպալիտետ, գտնվում է Կատալոնիայի ինքնավար համայնքի Լեյդա (ռուսերեն՝ Льейда(չաշխատող հղում)) մարզում։ Մունիցիպալիտետը մտնում է Սեգարա համայնքի կազմի մեջ։ Զբաղեցրած տարածքը կազմում է 66.2 կմ2։ Բնակչությունը կազմում է 216 մարդ (2010 թվականի տվյալներով)։


== Ծանոթագրություններ ==


== Արտաքին հղումներ ==
Página web del Ayuntamiento
Información de la Generalitat de Catalunya Archived 2007-02-05 at the Wayback Machine.
Información del Institut d'Estadística de Catalunya
Յակոբ Լարսեն

Յակոբ Բրուն Լարսեն (դան.` Jacob Bruun Larsen, սեպտեմբերի 19, 1998(1998-09-19), Կոնգենս Լյունգբյու, Մայրաքաղաքային տարածաշրջան, Դանիա), դանիացի ֆուտբոլիստ, կիսապաշտպան։ Հանդես է գալիս գերմանական «Բորուսիա Դորտմունդ»-ի և Դանիայի Մ23 հավաքականի կազմում։
Ռիոյի օլիմպիական խաղերի մասնակից է։


== Ակումբային կարիերա ==
2015 թվականին Յակոբ Լարսենը միացել է գերմանական «Բորուսիա Դորտմունդ»-ի ակադեմիային։ Այդ մրցաշրջանում նա հանդես է եկել գերմանական ակումբի Մ17 թիմի կազմում։ Հաջորդ մրցաշրջանում դանիացի ֆուտբոլիստը հանդիպումներ է անցկացրել Մ19 թիմի կազմում։
2017 թվականի մարտի 15-ին ֆուտբոլիստը թիմի հետ կնքել է 4 տարվա պայմանագիր։


== Միջազգային կարիերա ==
Լարսենը մասնակցել է 2016 թվականի Օլիմպիական խաղերին։ Նա մասնակցել է Իրաքի, Նիգերիայի և Բրազիլիայի հավաքականների դեմ խաղերին։


== Վիճակագրություն ==


== Ծանոթագրություններ ==


== Արտաքին հղումներ ==
Վիճակագրությունը soccerway.com կայքում
Էջը sports.ru կայքում
Ոսկե արծիվ (կինոմրցանակ)

«Ոսկե արծիվ» Ռուսաստանի ազգային կինոմրցանակ։ Ստեղծվել է Ռուսաստանի Գիտության և ազգային կինեմատոգրաֆիկական արվեստների ակադեմիայի կողմից (ակադեմիայի նախագահ Վլադիմիր Նաումով)։ Շնորհվում է 2002 թվականից։ Ընտրությունը ըստ անվանակարգերի իրականացնում է փորձագիտական խորհուրդը. մրցանակը շնորհվում է ակադեմիայի գործող անդամների և թղթակից անդամների քվեարկության արդյունքում։


== Մրցանակի մասին ==
Մրցանակը տրվում է 2002 թվականի մարտի 4-ից։ «Ոսկե արծիվ» մրցանակի արձանիկը պատրաստված է ոսկեզօծ բրոնզից, թևերի ծայրերը պատված են էմալով և ներկայացված է ռուսական եռագույնը։ Այն տեղադրված է հասպիսե պատվանդանի վրա։ Քանդակագործը Վիկտոր Միտրոշինն է (տրվել է մինչև 2013 թվականը ներառյալ)։ 2014 թվականից տրվել է մրցանակի նոր արձանիկ (բարձրությունը 30 սմ, քաշը 953,10 գրամ, ոսկեզօծ բրոնզից պատվանդանը պատրաստված հնդկական մարմարից թևերի ծայրերը պատված է էմալով և եռագույն ռուսական դրոշով, արծվի աչքերի տեղում 0,04 կարատի զմրուխտ է)։ 2016 թվականին մրցանակը ստացավ նախնական դիզայնը։ Արձանիկը պատրաստել էր արարողության գործընկեր՝ Mercury ոսկերչական ընկերությունը։ Արծվի արձանիկը պատրաստված է ոսկեջրած արծաթից, արձանիկի հիմքը պատրաստված է հազվագյուտ տեսակի իտալական մարմարից, որի վրա տեղադրված է բրենդի լոգոն՝ պատված ադամանդով։
2002 թվականի հունիսի 26-ին Մոսկվայի քսանչորսերորդ միջազգային կինոփառատոնի շրջանակներում տեղի ունեցավ Կինեմատոգրաֆիկական գիտությունների ազգային ակադեմիայի ներկայացումը և «Ոսկե արծիվ» մրցանակի հանձնումը կինոարվեստի զարգացման և մեծ ավանդի համար ։ Մրցանակի դափնեկիրներն են դարձել Անդրեյ Տարկովսկին, Տատյանա Սամոյլովան, Միշել Լեգրանն, Բեռնարդո Բերտոլուչին, Գեորգի Ժժյոնովը, Ֆեոդոր Խիտրուկը, Տատյանա Սամոյլովան, Միշել Լեգրանը, Բեռնարդո Բերտոլուչին։


== Անվանակարգեր ==
Լավագույն խաղարկային ֆիլմ
Լավագույն հեռուստաֆիլմ կամ մինիսերիալ
Լավագույն հեռուստատեսային սերիալ
Լավագույն ռեժիսորական աշխատանք
Լավագույն սցենարի համար
Լավագույն կանացի դեր կինոյում
Լավագույն կանացի դեր հեռուստատեսությունում (2014 թվականից)
Լավագույն տղամարդու դեր կինոյում
Լավագույն տղամարդու դեր հեռուստատեսությունում (2014 թվականից)
Երկրորդ պլանի կանացի լավագույն դեր
Երկրորդ պլանի լավագույն տղամարդու դեր
Օպերատրական լավագույն աշխատանք
Բեմադրող-նկարչի լավագույն աշխատանք
Զգեստների ձևավորման նկարչի լավագույն աշխատանք
Դիմահարդարման լավագույն աշխատանք (2017 թվականից)
Ֆիլմի լավագույն երաժշտություն
Ֆիլմի լավագույն մոնտաժ
Ձայնային ռեժիսուրայի լավագույն աշխատանք
Լավագույն անիմացիոն ֆիլմ
Լավագույն կարճամետրաժ ֆիլմ (2017 թվականից)
Լավագույն տեսողական էֆեկտներ (2017 թվականից)
Ռուսական վարձույթի լավագույն արտասահմանյան ֆիլմ
Ոսկե արծիվ հատուկ մրցանակներ


== Արարողակարգ ==


== Քննադատություն ==
Վլադիմիր Մենշով (Իտոգի ամսագրի հարցազրույցից 02․03․04)

Վիկտոր Մատիզեն


== Ծանոթագրություններ ==


== Արտաքին հղումներ ==
Официальный сайт премии «Золотой орёл»
Премия «Золотой орёл». Справка
«Создатели короткометражек и визуальных эффектов впервые претендуют на «Золотой орёл»»։ ТАСС։ 30 ноября 2016։ Վերցված է 2016-12-03
Մոնտորո Ինֆերիորե

Մոնտորո Ինֆերիորե  (իտալերեն՝ Montefredane), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 9508 մարդ (2004), բնակչության խտությունը կազմում է 500 մարդ/կմ²։ Զբաղեցնում է 19 կմ² մակերես։ Փոստային ինդեքս՝ 83025, հեռախոսային կոդ՝ 0825։


== Ժողովրդագրություն ==
Բնակչության աճը


== Ծանոթագրություններ ==
Գիրինո (գյուղ, Բելոպոլիեի շրջան)

Անվան այլ կիրառումների համար տե՛ս՝ ԳիրինոԳիրինո (ուկրաիներեն՝ Гиріне), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Գիրինո գյուղում բնակվում էր 58 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռիչարդ Շմիդ

Ռիչարդ Շմիդ (հոկտեմբերի 5, 1934(1934-10-05), Չիկագո, Իլինոյս, ԱՄՆ - ապրիլի 18, 2021(2021-04-18)), ամերիկացի նկարիչ-ռեալիստ։ «Alla Prima», «Everything I know about Painting » գրքերի հեղինակ։


== Կենսագրություն ==
Սկսել է զբաղվել նկարչությամբ ու գեղանկարչությամբ տասներկու տարեկանում։ Դասական կրթություն է ստացել Ուիլյամ Մոսբիի ղեկավարությամբ Չիկագոյի ամերիկյան արվեստի ակադեմիայում։
1990 թվականին դարձել է Hubbard Art Award for Excellence մրցանակի մրցանակակիր։ 2000 թվականին ստացել է Ջոն Սինգեր Սարջենթի Lifetime Achievement ամերիկյան նկարիչ-դիմանկարիչների ընկերության մեդալը։ 2001 թվականին նկարահանել է «Ամերիկյան դիմանկար։ Սենատորը և նկարիչը» կարճամետրաժ փաստագրական ֆիլմը, որտեղ Շմիդը հարցազրույց է վերցրել այդ ժամանակի սենատոր Ջեյմս Ջեֆֆորդից (որը Վերմոնտից էր)՝ միաժամանակ նկարելով նրա դիմանկարը։ Richard Schmid - A Retrospective Exhibition ցուցահանդեսը տեղի է ունեցել Բատլերի ամերիկյան արվեստի ինստիտուտում 2003 թվականին։ Մասնակցել է հիսուն անհատական ցուցահանդեսների։


== Մրցանակներ ==
2005 թվականի մարտին Շմիդը արժանացել է ամերիկյան դիմանկարիչների միության ոսկե մեդալի։
Նաև որպես մրցանակ ստացել է՝ Նյու Յորքի Սալմանգունդի ակումբի պատվավոր շքանշան, Ազգային արվեստի այգիներից 100 000 ԱՄՆ դոլարի չափով մրցանակ, ինչպես նաև ամերիկյան ջրաներկի ոսկե մեդալ։ 2003 թվականին ստացել է Լայմի գեղարվեստի ակադեմիայի քոլեջում պատվավոր դոկտորի աստիճան։ 2013 թվականին Շմիդի նկարը «Էբբոտսֆորդի տունը։ Պարոն Վալտեր Սքոթի տունը» ցուցադրվել է Շոտլանդիայի Էբբոտսֆորդի և Մելրոուզի այցելուների նոր կենտրոնի բացմանը։ 2014 թվականին Plein Air ամսագիրը նրան է հանձնել Lifetime Achievement Award մրցանակը։


== Այլ աշխատանքներ ==
Շմիդը «Alla Prima», «Everything I know about Painting » գրքերի հեղինակն է,  գեղանկարչության արվեստի մասին գիրքը առաջին անգամ հրատարակվել է 1998 թվականին։ Թողարկում է նաև վիդեո-դասընթացներ։


== Ընտանիքը ==
Ռիչարդ Շմիդի մայրական կողմից պապը՝ Ջուլիան Օութսը, ճարտարապետ քանդակագործ էր։
Ներկայումս Շմիդն ապրում է Նյու Գեփշիրում իր կնոջ՝ նկարչուհի Նենսի Գուզիկի հետ։


== Ծանոթագրություններ ==


== Արտաքին հղումներ ==
Официальный веб-сайт
Раздел биографии на официальном сайте
Раздел биографии на внешнем сайте
(6257) Թորվալդսեն

(6257) Թորվալդսեն (անգլ.՝ Thorvaldsen), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 26-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,340534 ա. մ., առավելագույնը մոտենում է 2,1301 ա. մ. հեռավորության վրա և հեռանում 2,5509 ա. մ.։ Արեգակի շուրջ մեկ ամբողջական պտույտ է կատարում 1307,89 երկրային օրվա ընթացքում, իր ուղեծրով շարժվելով միջինում 0,275253 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,92° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6257) Թորվալդսեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոշելևկա (այլ կիրառումներ)

Կոշելևկա, կարող է վերաբերել՝

Կոշելևկա - գյուղ, Ուկրաինայի Ժիտոմիրի մարզի Չեռվոնոարմեյսկի շրջանում
Կոշելևկա - գյուղ, Ուկրաինայի Խմելնիցկիի մարզի Կրասիլովի շրջանում
Ալ-Հասաքայի շրջան

Ալ-Հասաքայի շրջան (արաբ․՝ ناحية الحسكة‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Ալ-Հասաքայի գավառի 7 շրջաններից մեկը։
Վարչական կենտրոնն է Ալ-Հասաքա քաղաքը։ 2004 թվականի մարդահամարի տվյալներով շրջանը ունի 251,570 բնակչություն։ Տարածքը կազմում է 2,509.56 կմ2։


== Ծանոթագրություններ ==
Լը Շամբոն (Արդեշի գավառ)

Լը Շամբոն (ֆր.՝ Le Chambon), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 55 մարդ, բնակչության խտությունը` 5.23 մարդ/կմ²։ Բնակավայրը զբաղեցնում է 10.52 կմ² տարածք։


== Աշխարհագրություն ==
Գտնվում է Փարիզ քաղաքից 480 կմ հարավ, Լիոն քաղաքից` 115 կմ հարավ, Պրիվա քաղաքից` 26 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 29 աշխատունակ (15-64 տարեկան) բնակիչ, որոնցից ակտիվ էին 13-ը, իսկ ոչ ակտիվները` 16։ Ակտիվության ցուցանիշը կազմում է 44,8 %։ 13 աշխատունակ մարդկանցից աշխատել է 12 անձ (9 տղամարդ և 3 կին)։ Գործազուրկ են եղել 1 անձ (1 տղամարդ)։ 16 անաշխատունակներից 2-ը եղել են աշակերտներ կամ ուսանողներ, 8-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հայոց ցեղասպանության հուշարձան (Բուենոս Այրես, Արգենտինա)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, հուշարձան Արգենտինայի մայրաքաղաք Բուենոս Այրեսում (Acevedo-Armenia 1369
Buenos Aires, Consejo 1414 Argentina)։


== Պատմություն ==
Հուշարձանը կառուցվել է ի հիշատակ հայոց ցեղասպանության զոհերի։ Հուշարձանի կառուցումն սկսվել է 1950-ական թվականների վերջում և ավարտվել է 1961 թվականի ապրիլին։ Հուշարձանի կառուցման հովանավորներն են Պողոս և Սիրանուշ Արզումանյանները։


== Տվյալներ ==
Հայկական եկեղեցու բակում գտնվող հուշարձանի պատին փորագրված են հայկական պատկերագրեր և հետևյալ քառատողը.
«24 Ապրիլ 1915.
Ամենայն տեղ մահը մի է
Մարդ մի անգամ պի՛տ մեռնի,
Բայց երանի, որ յուր ազգի
Ազատության կզոհվի»։


== Ծանոթագրություններ ==
Էդվարդ Մունկի նկարների ցանկ

Սա նորվեգացի նկարիչ, սիմվոլիստ, փորագրող և էքսպրեսիոնիստ Էդվարդ Մունկի ստեղծագործությունների ցանկն է (Norwegian pronunciation: [ˈmʉŋk], դեկտեմբերի 12, 1863, Løten - հունվարի 23, 1944, Aker): Նրա ամենահայտնի ստեղծագործությունը համարվում է Ճիչ-ը, որը ստեղծել է 1893 թվականին։ Վերջինս Կյանքի ֆրիզ շարքի կտավներից է, որտեղ հեղինակը հետազոտել է կյանքին վերաբերող հարցերը՝ սեր, վախ, մահ, մելանխոլիա, տագնապ։


== Պատմական ակնարկ ==
Էդվարդ Մունկն իր ստեղծագործական կյանքի ընթացքում ավելի քան 1789 ստեղծագործություն է վրձնել։ Որպես նկարիչ, Մունկի կարիերան տևել է 1880 թվականից մինչև 1943 թվականը՝ շուրջ 63 տարի։ Նկարիչն անձնական հավաքածուի կազմի մեջ ուներ 1006 նկար՝ իր կողմից ստեղծված։ Բոլոր այդ ստեղծագործությունները, ըստ Մունկի կտակի, որը կազմվել է 1940 թվականի ապրիլի 18-ին, նվիրաբերվեցին Նորվեգիայի Թագավորության մայրաքաղաք Օսլոյին։
Էդվարդ Մունկն իր մահկանացուն կնքեց 1944 թվականի հունվարի 23-ին։ Նրա կտավները հիմնականում պահպանվում և ցուցադրվում են Օսլոյի արվեստի, ճարտարապետության և դիզայնի ազգային թանգարանում և Մունկի թանգարանում։ Շատ կտավներ կան մասնավոր հավաքածուներում և աշխարհի մյուս թանգարաններում։ Մունկի թանգարանը համարվում է ամենակարևորը, քանի որ այստեղ է պահպանվում նրա նկարների ամենամեծ հավաքածուն։
Ներքոհիշյալ ցուցակը կազմել է Գերդ Ուոլսը սկսած 2008 թվականից։ Թվերը և անվանումները համապատասխանում են Ուոլսի ցուցակի հետ։


== Հանձնարարական ==
Woll Gerd (2008)։ Edvard Munch - Samlede malerier (Norwegian)։ Oslo: Cappelen Damm։ ISBN 978-82-04-14000-5 


== Տե՛ս նաև ==
Էդվարդ Մունկ
Կյանքի ֆրիզ


== Ծանոթագրություններ ==


== Գրականություն ==
(645) Ագրիպինա

(645) Ագրիպինա (անգլ.՝ Agrippina), աստերոիդ աստերոիդների գոտու արտաքին մասում։ Հայտնաբերվել է 1907 թվականի սեպտեմբերի 13-ին Ջոել Մետկալֆի կողմից Թաունտոնում։
Միջին հեռավորությունը Արեգակից կազմում է 3,210479 ա. մ., առավելագույնը մոտենում է 2,7398 ա. մ. հեռավորության վրա և հեռանում 3,6811 ա. մ.։ Արեգակի շուրջ մեկ ամբողջական պտույտ է կատարում 2101,13 երկրային օրվա ընթացքում, իր ուղեծրով շարժվելով միջինում 0,171336 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,05° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(645) Ագրիպինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կուլձոր

Կուլձոր, քարայր Հայաստանի Սյունիքի մարզում, Կապանի շրջանում, Կապուտջուղ լեռան հարավային լանջին։ Տեղի հայ բնակիչները համոզված են, թե այս ձոր–քարայրը կուլ է տալիս մարդկային ձայնը (այստեղից էլ Կուլձոր անվանումը) և պահում հազար տարուց ավելի։ Հին ժամանակներում մարդիկ գալիս էին Կուլձորի մոտ և բարձրաձայն հայտնում իրենց սրտի փափագը։ Կուլձորը ձայնադարանի պես իր մեջ պահում է բազմահազար մարդկանց ձայները։ Հենց որ քարի մի կտոր ես նետում Կուլձոր, լսվում է բազմաթիվ ձայների արձագանքը։ Կուլձորը հայկական պաշտամունքի հնադարյան վայրերից է։


== Աղբյուրներ ==
Հայկական սովետական հանրագիտարան
Հայաստանի ֆուտբոլի պատանեկան հավաքական (մինչև 19 տարեկան)

Հայաստանի ֆուտբոլի պատանեկան հավաքական (մինչև 19 տարեկան), Հայաստանի ազգային պատանեկան հավաքական, որի կազմում կարող են հանդես գալ 19 տարին չբոլորած պատանիները։ Պատանեկան հավաքականից շատ ֆուտբոլիստներ ցուցաբերելով լավ արդյունքներ՝ տեղափոխվում են երիտասարդական հավաքական։


== Գլխավոր մարզիչներ ==


== Արտաքին հղումներ ==
Сайт Федерации Футбола Армении Archived 2016-03-04 at the Wayback Machine. (ռուս.)
Профиль на официальном сайте УЕФА (ռուս.)
24 Nights

24 Nights, բլյուզ-ռոք երաժիշտ Էրիկ Կլեպտոնի համերգային ալբոմը, թողարկվել է 1991 թվականին։


== Ալբոմի մասին ==
24 Nights պլանավորվել է թողարկվել 1990 թվականին, 18 համերգներից հետո։ 1991 թվականին Կլեպտոնը ռեկորդ հաստատեց, նվագելով՝ Ալբերտ թագավորական սրահում 24 գիշեր։ Ալբոմը, նոր ձայնագրությունների հետ միասին, թողարկվեց մի քանի ամիս անց։


== Արտաքին հղումներ ==
24 Nights на сайте Discogs (անգլ.)
408

408 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 408 թվականն է, 
V դարի 8-րդ տարին։


== Դեպքեր ==


== Ծնունդներ ==


== Մահեր ==
Հաթհա յոգա

Հաթհա յոգան յոգայի տեսակ է։ Հատհա բառը նշանակում է «ուժ», որը կարող է ունենալ հետևյալ իմաստը․ քանի որ հին հնդիկները կարծում էին, որ այն շատ դժվար է և մեծ քանակությամբ ուժ գործադրելու համար նրանք ստիպեցին իրենց մեջ արթնանալ «յոգի»-ին։
Հատհա յոգայի պրակտիկան պարունակում է շատկարմաս, ասանաս, բանդաս, մուրդաս ինչպես նաև պրանայամա տարրերը։ Բոլոր պրակտիկաներում առկա են գիտակցության հետ աշխատանքներ (ուշադրության կենտրոնացում)։


== Պատմություն ==
Գոյություն ունեն մի քանի լեգենդներ, որտեղ ասվում է, որ հատհա յոգայի ուսուցումը փոխանցվել է Շիվայի մարդկանց։
Ժամանակակից գիտնականները հատհա յոգայի առաջացումը կապում են Մացյենդրանատի և նրա աշակերտը Գորայքշանաթի հետ, ովքեր այն հիմնադրել են X-XI դարերում, Նաթի յոգիկ ավանդույթներով։ Գորայշանաթին համակարգեց իր ժամանակների գիտելիքները կապված մարմնի և գիտակցության հետ, ինչպես նաև նրան ավելացրեց տանտրիկ տարրեր։ Նա համարվում է հատհա յոգայի տարբեր ուղղությունների հիմնադիրը։
Հատհա յոգան արագ տարածվել է XVII-XVIII դարերում։


== Պրակտիկա ==
Հաթհա յոգան մարմնի վրա ազդելու ֆիզիկական միջոցներով ձեռք բերված հոգեֆիզիկական ներդաշնակության վարդապետություն է (դիետա, շնչառություն, շատկարմաներ, ասանաներ,) և ունի հոգևոր նշանակություն (մեդիտացիաներ և ուշադրության կենտրոնացում՝ ասանաների և պրանայաների կատարման ժամանակ)։
Հաթհա յոգայի պրակտիկայում ձեռք բերված նպատակները շատ բազմազան են։ Այն կարող է լինել ինչպես լավ առողջություն, այնպես էլ երկարակեցության ինքնության գիտակցում և նույնիսկ լուսավորություն ու ազատություն (Սամադի)։
Հաթհա յոգան սովորեցնում է գիտակցաբար և ուշադիր վերաբերվել առողջությանը, սովորեցնում է մարմնի և մտքի արտաքին և ներքին մաքրության կիրառումը։


== Ծանոթագրություններ ==
Միրզաան (ավան)

Միրզաան (վրաց.՝ მირზაანი), քաղաքատիպ ավան Վրաստանի Կախեթի մարզ երկրամասի Դեդոփլիս Ծղարոյի շրջանում, Իորի բարձրահարթի վրա։ Հեռավորությունը շրջկենտրոն Դեդոփլիս Ծղարոյից կազմում է 15 կմ։


== Տես նաև ==
Կախեթի մարզ


== Ծանոթագրություններ ==
Կրասնենսկի գյուղական խորհուրդ (Պերվոմայսկի շրջան)

Անվան այլ կիրառումների համար տե՛ս՝ Կրասնենսկի գյուղական խորհուրդ (այլ կիրառումներ)Կրասնենսկի գյուղական խորհուրդ  (ուկրաիներեն՝ Красненська сільська рада), Ուկրաինայի Խարկովի մարզի Պերվոմայսկի շրջանում։
2001 թվականի տվյալներով Կրասնենսկի գյուղական խորհրդում բնակվում էր 1252 մարդ։ Բնակավայրը զբաղեցնում է 57.22 կմ² տարածք։ Բնակչության խտությունը կազմում էր 21.88 մարդ/կմ²։ Խորհրդում կա 5 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մոլյոնի Միս

Մոլյոնի Միս (ռուս.՝ Молёный Мыс), գյուղ Ռուսաստանի Պրիմորիեի երկրամասի Շկոտովսկի շրջանի կազմում։
Բնակչությունը 2005 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիքենս շրջան (Տեխաս)

Դիքենս շրջան (անգլ.՝ Dickens County), ԱՄՆ Տեխաս նահանգի 254 վարչական միավորներից մեկը։ 2000 թվականին բնակչության թիվը կազմում էր 2762 մարդ։ ԱՄՆ վիճակագրության բյուրոյի համաձայն 2010 թվականին բնակչությունը կազմում էր 2444 մարդ։ Շրջկենտրոնն է Դիքենս բնակավայրը։


== Պատմություն ==
Դիքենս շրջանը պաշտոնապես կազմավորվել է 1891 թվականին։ Շրջանն իր անվանումը ստացել է Տեխասի հեղափոխության զինվոր Ջ. Դիքենսի պատվին, ով զոհվել էր Ալամոյի ճակատամարտում։


== Աշխարհագրություն ==
ԱՄՆ վիճակագրության բյուրոյի տվյալներով Դիքենս շրջանի ընդհանուր մակերեսը կազմում է 2344 կմ², որից 2342 կմ²-ն զբաղեցնում է ցամաքը, իսկ 2 կմ²-ն կամ 0,11 %-ը՝ ջրային տարածքները։


=== Հարևան շրջաններ ===
Քենտ շրջան (հարավ)
Քինգ շրջան (արևելք)
Քրոսբի շրջան (արևմուտք)
Մոտլի շրջան (հյուսիս)
Գարզա շրջան (հարավ-արևմուտք)
Ֆլոյդ շրջան (հյուսիս-արևմուտք)
Քոթլ շրջան (հյուսիս-արևելք)
Ստոնուոլ շրջան (հարավ-արևելք)


== Բնակչություն ==
Բնակչության թիվը 2000 թվականի դրությամբ կազմում էր 2762 մարդ։ Առկա էր 980 տնային տնտեսություն, 638 ընտանիք։ Բնակչության խտությունը կազմում էր 1 մարդ/կմ²։ Հաշվվում էր 1368 բնակելի շինություն՝ 1 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 77,62 %, աֆրոամերիկացիներ – 8,18 %, բնիկ ամերիկացիներ (հնդկացիներ) – 0,36 %, ասիացիներ – 0,11 %, խաղաղօվկիանոսյան կղզիների բնակիչներ – 0,25 %, այլ ռասաների ներկայացուցիչներ – 12,35 %, երկու կամ ավելի ռասաների ներկայացուցիչներ – 1,12 %: Իսպանախոսները կամ լատինոամերիկացիները կազմում են բնակչության 23,90 %–ը (անկախ ռասայից)։
Բնակչության տարիքային կազմը հետևյալն էր՝ 18,50 % - մինչև 18 տարեկան, 10,40 % - 18-24 տարեկան, 29,70 % - 25-44 տարեկան, 29,70 % - 45-64 տարեկան և 19,00 % - 65 և ավելի բարձր։ Շրջանի բնակչի միջին տարիքը 39 տարեկան է։ Յուրաքանչյուր 100 կնոջը բաժին է ընկնում 130,70 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 141,90 տղամարդ։
2010 թվականի դրությամբ բնակչության թիվը կազմում էր 2444 մարդ։ Բնակչության խտությունը կազմում էր 1 մարդ/կմ²։
Բնակչության աճի դինամիկան ըստ տարեթվերի․


== Քաղաքական դիրքորոշում ==
2008 թվականի նախագահական ընտրություններում Ջոն Մաքքեյնը ստացել է ընտրողների ձայների 75,1 %-ը, իսկ դեմոկրատ Բարաք Օբաման՝ 24,07 %-ը։
Տեխասյան ներկայացուցիչների պալատում Դիքենս շրջանը մտնում է 68-րդ շրջանի կազմի մեջ։ Շրջանի շահերը ներկայացնում է Մյունսթեր քաղաքից հանրապետական Դրյու Սփրինգերը։


== Ծանոթագրություններ ==
Իլյա Պետրով

Իլյա Պետրով (բուլղար․՝ Илия Петров, հուլիսի 6, 1903(1903-07-06) կամ հուլիսի 9, 1903(1903-07-09), Ռազգրադ, Բուլղարիա - մայիսի 18, 1975(1975-05-18), Սոֆիա, Բուլղարիա), բուլղարացի գեղանկարիչ, դիմանկարիչ, մանկավարժ, պրոֆեսոր, Բուլղարիայի գիտությունների ակադեմիայի անդամ (1971)։ Դիմիտրովյան մրցանակի դափնեկիր (1953, 1961, 1971)։


== Կենսագրություն ==
Գեղանկարչություն է սովորել Սոֆիայում և Մյունխենում։ Վերապատրաստվել է Գերմանիայում, Իտալիայում և Ֆրանսիայում։
1940 թվականից դասավանդել է Սոֆիայի գեղարվեստի ակադեմիայում,  եղել է ակադեմիայի ռեկտորի տեղակալ։ 1971 թվականին ընտրվել է Բուլղարիայի գիտությունների ակադեմիայի անդամ։
Պետրովը Բուլղարիայի գեղանկարչության ականավոր վարպետներից է։ Ստեղծել է իր ժամանակակիցների մի շարք դիմանկարներ (Դորա Գաբե, Նիկոլայ Ռայնով, Լյուդմիլա Ստոյանով և այլն)։ Պատմական և հեղափոխական թեմաներով նրա նկարները բնութագրվում են իրենց ճնշող պաթոսով, արտահայտիչ լակոնիզմով և կոլորիտի զսպվածությամբ («Մահապատիժ», 1954, «Պարտիզանական երգ», 1959, երկուսն էլ գտնվում են Գեղարվեստի ազգային պատկերասրահում, Սոֆիա)։ Որպես նկարիչ՝ Իլյա Պետրովը մասնագիտացել է ոչ միայն հաստոցային գեղանկարչության սյուժետային և թեմատիկ կոմպոզիցիաների ոլորտում։ Նա ստեղծել է նաև մի շարք գործեր մոնումենտալ և դեկորատիվ ժանրում («Սեպտեմբերի իննը» որմնանկարը Սոֆիայի «Դիմիտր Բլագոև» կինոթատրոնում, 1947)։ Պետրովը եղել է փորձառու գծագրիչ (գրաֆիկական ցիկլեր, դիմանկարներ, գծանկարների շարք «Իսպանիա», 1939), զբաղվել է նաև քանդակագործությամբ։
Մահացել է 1975 թվականին Սոֆիայում։


== Հիշատակ ==
Ներկայումս Իլյա Պետրովի անունն է կրում Սոֆիայի Գեղարվեստի ազգային գիմնազիան։


== Ճանաչում ==

Նկարիչը երեք անգամ արժանացել է Դիմիտրովի անվան մրցանակի՝ 1953, 1961 և 1971 թվականներին։
Նրա նշանավոր աշակերտներից է եղել Լիկա Յանկոն։


== Գրականություն ==
Божков, А. Илия Петров. — София, 1972.
Босилков, Св. Илия Петров. — София, 1955.


== Ծանոթագրություններ ==


== Արտաքին հղումներ ==
СВОБОДАТА ДА ПРИСЪСТВАШ — ИЛИЯ ПЕТРОВ (1903—2003) Արխիվացված է Մարտ 6, 2016 Wayback Machine-ի միջոցով:(բուլղ.)
Работы художника Արխիվացված է Մարտ 4, 2016 Wayback Machine-ի միջոցով:
Խաբարսկոե

Խաբարսկոե (ռուս.՝ Хабарское), գյուղ Ռուսաստանի, Նիժնի Նովգորոդի մարզի Բոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շորդարա (Զանգեզուրի գավառ)

Շորդարա, գյուղ Արևելյան Հայաստանի Ելիզավետպոլի նահանգի Զանգեզուրի գավառում։ Գտնվում էր Ղափանի ոստիկանական շրջանում, այժմյան Կապան քաղաքից հյուսիս-արևելք, Աճանան գետի հովտում։


== Պատմություն ==
1920-ական թվականների գյուղը լքվել է։


== Բնակչություն ==
1907-1908 թվականներին գյուղն ունեցել է 62 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Լեռնակերտ

Լեռնակերտ (նախկին անվանումը՝ Շիրվանջուղ), գյուղ Հայաստանի Շիրակի մարզի Արթիկի տարածաշրջանում, մարզկենտրոնից 28 կմ հարավ-արևելք։ Վերանվանվել է Լեռնակերտ 1948 թ. հուլիսի 15-ին։


== Բնակչություն ==
Ըստ Հայաստանի 2011 թ. մարդահամարի արդյունքների՝ Լեռնակերտի մշտական բնակչությունը կազմել է 1412, առկա բնակչությունը՝ 1423 մարդ։ 1831 թվականից ի վեր բնակիչները հայեր են։ Ներկայիս բնակիչների նախնիների մի մասը 1915-1918 թթ.-ին գաղթել են Ալաշկերտի, Բիթլիսի և Մուշի գյուղերից։
Լեռնակերտի բնակչության փոփոխությունը ժամանակի ընթացքում՝ ստորև.


== Տնտեսություն ==
Բնակչությունը զբաղվում է կաթնաանասնապահությամբ, հացահատիկի և կերային կուլտուրաների մշակությամբ։


== Պատմամշակութային կառույցներ ==
Լեռնակերտի արևելյան հատվածում կանգուն է 5–րդ դարի միանավ բազիլիկ եկեղեցին։ Գյուղի հարավարևելյան հատվածում՝ մատուռի մեջ  դրված են Պողոս-Պետրոս խաչքարերը, գյուղի հարավային և հարավարևելյան մասերում առկա են կիկլոպյան «Վարի Բերդ» և «Վերի Բերդ» ամրոցներ, դրանց շրջակայքի բնակավայրերը և դամբանադաշտերը։


== Պատկերասրահ ==

		


== Տես նաև ==
Լեռնակերտի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==


== Արտաքին հղումներ ==
Լեռնակերտ գյուղի էջը CAA կայքում Archived 2011-08-20 at the Wayback Machine.
Կերչիկ (երկաթուղային կայարան)

Կերչիկ (ռուս.՝ Керчик), երկաթուղային կայարան Ռուսաստանի Ռոստովի մարզի Օկտյաբրսկի շրջանում։ Մտնում է Կերչիսկովո գյուղական համայնքի կազմի մեջ։
Դառնախոտ թունավոր

Դառնախոտ թունավոր (լատ.՝ Rhaponticum repens), աստղածաղկազգիների ընտանիքի բազմամյա ծլարմատավոր երկշաքիլավոր մոլախոտ, որն ունի ուղիղ ցողուն, ձվաձև սերմեր։ Տարածված է երկրագնդի չափավոր ու տաք կլիմայական գոտիներում, օրինակ, Միջին Ասիայում, Հարավային Ուկրաինայում, Ղրիմում։
Ցողունը ուղիղ է, խիտ ճյուղավորված և պատված է նուրբ մազիկներով։ Տերևները նստադիր են, նշտարաձև և նույնպես թույլ գեղձամազոտ։ Ներքևի տերևները սղոցաձև կտրված են, վերևինները ամբողջաեզր են, ավելի մանր։ Յուրաքանչյուր ցողունի կամ ճյուղավորման ծայրին նստած են կլորավուն զամբյուղ-ծաղկափթթությունները՝ մանուշակագույն երանգավորմամբ վարդագույն խաղիկներով։ Սերմերը ձվաձև են, կողավոր և իրենց ծայրերին կրում են կարճ վրձնիկներ։ Բույսն ունի լավ զարգացած արմատային համակարգ` հզոր ուղղահայաց ցողունով։ Գլխավոր առանցքային արմատը կարող է հասնել 4-ից  մինչև 10 մետր խորության՝ միաժամանակ առաջացնելով հորիզոնական արմատների հզոր ցանց։ Դառնախոտը թունավորը ջերմասեր և արևասեր բույս է։ Ծաղկում է հուլիսից մինչև օգոստոսի վերջ։ Վերարտադրվում է հիմնականում արմատներով։


== Տարածվածություն ==
Բույսի հայրենիքը Կենտրոնական Ասիան է, որտեղից այն տարածվել է ամբողջ աշխարհի չորային շրջաններում՝ հասնելով մինչև Ավստրալիա։
Այն  Արարատյան հարթավայրի հատկապես մերձարաքսային հովտի ամենաչարորակ մոլախոտերից մեկն է և աղբոտում է այդ գոտու բոլոր հողատեսքերը։


== Ծանոթագրություններ ==
(8406) Իվաոկուսանո

(8406) Իվաոկուսանո (անգլ.՝ Iwaokusano), աստերոիդ աստերոիդների հիմնական գոտում։ Հայտնաբերվել է 1995 թվականի ապրիլի 20-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,37731 ա. մ., առավելագույնը մոտենում է 2,0222 ա. մ. հեռավորության վրա և հեռանում 2,7325 ա. մ.։ Արեգակի շուրջ մեկ ամբողջական պտույտ է կատարում 1338,83 երկրային օրվա ընթացքում, իր ուղեծրով շարժվելով միջինում 0,268891 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8406) Իվաոկուսանո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
87

87 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 87 թվականն է, 
I դարի 87-րդ տարին։


== Դեպքեր ==


== Ծնունդներ ==


== Մահեր ==
Շևչենկովսկի գյուղական խորհուրդ (Խարկովի մարզ)

Անվան այլ կիրառումների համար տե՛ս՝ Շևչենկովսկի գյուղական խորհուրդ (այլ կիրառումներ)Շևչենկովսկի գյուղական խորհուրդ  (ուկրաիներեն՝ Шевченківська селищна рада), Ուկրաինայի Խարկովի մարզի Շևչենկովսկի շրջանում։
2001 թվականի տվյալներով Շևչենկովսկի գյուղական խորհրդում բնակվում էր 9642 մարդ։ Բնակավայրը զբաղեցնում է 111.85 կմ² տարածք։ Բնակչության խտությունը կազմում էր 86.2 մարդ/կմ²։ Խորհրդում կա 9 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բուկաուտալ

Բուկաուտալ (գերմ.՝ Buckautal), կոմունա Գերմանիայի Բրանդենբուրգ հողատարածքում։
Գտնվում է Պոտսդամ Միթելմարկ շրջանի կազմում։ Բնակչությունը կազմում է 515 մարդ (ըստ 2010 թվականի դեկտեմբերի 31-ի)։ Տարածքը կազմում է 39,07 կմ²։ Պաշտոնական կոդ՝ 12 0 69 089։
Կոմունան ներառում է 4 գյուղական շրջան։


== Ծանոթագրություններ ==
(6019) Թելֆորդ

(6019) Թելֆորդ (անգլ.՝ Telford), աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 3-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 3,005594 ա. մ., առավելագույնը մոտենում է 2,8719 ա. մ. հեռավորության վրա և հեռանում 3,1393 ա. մ.։ Արեգակի շուրջ մեկ ամբողջական պտույտ է կատարում 1903,24 երկրային օրվա ընթացքում, իր ուղեծրով շարժվելով միջինում 0,189151 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6019) Թելֆորդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գուլևցի (ավան, Կալինովկայի շրջան)

Անվան այլ կիրառումների համար տե՛ս՝ ԳուլևցիԳուլևցի (ուկրաիներեն՝ Гулівці), ավան Ուկրաինայի Վիննիցայի մարզի Կալինովկայի շրջանում։
2001 թվականի տվյալներով Գուլևցի ավանում բնակվում էր 378 մարդ։ Բնակավայրը զբաղեցնում է 2,5 կմ² տարածք։ Բնակչության խտությունը կազմում էր 151,2 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ստորին Կելչեմա

Ստորին Կելչեմա (ռուս.՝ Нижняя Кельчема), գետ Ռուսաստանում, հոսում Արխանգելսկի մարզում։ Գետաբերանը տեղակայված է Կելչեմա գետի աջ ափին՝ 4 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03030000212103000048760
Հիդրոլոգիական ուսումնասիրությունների կոդը - 103004876
Ավազանի կոդը - 03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նիկիտա Մուրավյով

Մուրավյով Նիկիտա Միխայլովիչ (հուլիսի 30 (օգոստոսի 10), 1795, Սանկտ Պետերբուրգ, Ռուսական կայսրություն - մայիսի 10 (22), 1843, Իրկուտսկի մարզ, ՌԽՖՍՀ), դեկաբրիստ, գվարդիայի կապիտան։


== Կենսագրություն ==
Սովորել է Մոսկվայի համալսարանում։ Մասնակցել է ռուսական բանակի 1813-1814 թվականների արտասահմանյան արշավանքներին։ Մուրավյովը դեկաբրիստների «Փրկության միության» (1816) կազմակերպիչներից էր։ 1820թվականին «Բարօրության միությունում» հանդես է եկել Ռուսաստանում հանրապետական կառավարման օգտին։ 1821 թվականից դեկաբրիստների Հյուսիսային միության ղեկավարն էր։ Միաժամանակ ընտրվել է դեկաբրիստների Հարավային ընկերության դիրեկտորիայի անդամ։ Կազմել է ապագա ռուսական պետության սահմանադրության նախագիծ, ապացուցել բռնապետության դեմ ապստամբության անհրաժեշտությունը։ 1825 թվականի դեկտեմբերի 14-ի ապստամբությանը չի մասնակցել՝ գյուղում լինելու պատճառով, սակայն ձերբակալվել է (1825 թվականի դեկտեմբերին) և բանտարկվել Պետրոպավլովյան ամրոցում։ Դատպարտվել է սկզբում գնդակահարության, որը փոխարինվել է 20 տարվա տաժանակրությամբ (Սիբիր, Ներչինսկի հանքեր)։ 1835 թվականին փոխադրվել է Իրկուտսկի նահանգ (որտեղ և մահացել է)։ Հայտնի է որպես պատմաբան, քննադատել է Կարամզինի «Ռուսական պետության պատմություն»-ը, գրել ռազմական պատմության վերաբերյալ աշխատություններ։
Ծիծանց

Ծիծանց, գյուղ Արևմտյան Հայաստանում, Վանի վիլայեթի Շատախի գավառակում։ 1909 թվականին ուներ 164 (22 ընտանիք) հայ բնակիչ։ Զբաղվում էին երկրագործությամբ և անասնապահությամբ։ Բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Հայկական Սովետական Հանրագիտարան, 5-րդ հատոր, էջ 125


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Հիշատակագրություն

Հիշատակագրություն,  ձեռագիր գրքերում տեղ գտած մանր արձանագրություններ, որոնք պարունակում են ձեռագրերի գրչության ընթացքին վերաբերող տեղեկություններ, հիշման ու ողորմության արժանանալու աղերսանքներ, զանազան դիպվածների ու անձնական հոգեվիճակների հակիրճ նկարագրություններ։ Լինում են արձակ և չափածո։ Հիշատակագրություններ են թողել ինչպես ձեռագրերի գրիչ-ընդօրինակողները, այնպես էլ ծաղկողները, կազմողները, ստացողները, գերությունից ազատողները։ Հիշատակագրություններն ըստ էության ձեռագրական հիշաաակարանի բեկորներն են, որոնք իրենց մանրամասներով լրացնում ու հարստացնում են նրա բովանդակությունը։ Բախչինյան հիշատակարան, ձեռագիր բնագրերի վերջում և ազատ տեղերում արված արձանագրություն։ Հիշատակագրությունում ներկայացված են տվյալ ձեռագրի ստեղծման հանգամանքները, հաճախ նաև՝ տվյալ ժամանակաշրջանի անցուդարձերը, կենսագրական տեղեկություններ ձեռագիրն արտագրողի, կազմողի, ծաղկողի և այլոց մասին։ Հիշատակագրություն են թողել ձեռագրերի արտագրող-գրիչները, մանրանկարիչները, կազմողները, ստացողները և բոլոր նրանք, ովքեր այս կամ այն կերպ առնչվել են տվյալ ձեռագրին։ Հիշատակագրություններն ստեղծվել են վիմագիր արձանագրությունների օրինակով ու հետնությամբ և տարածվել հատկապես հնագույն քրիստոնյա ժողովուրդների՝ հույների, հայերի, ասորիների շրջանում։ Հիշատակագրություններն ամենից ավելի զարգացել ու ծավալվել են հայ իրականության մեջ՝ ձեռք բերելով յուրահատուկ պատմագրական տեսակի արժեք։ Հայ ձեռագրական Հիշատակագրությունը, սկիզբ առնելով 5 դարից և մեծ վերելք ապրելով 13-15 դդ., հարատևել է մինչև 18դ.։ Պատմական հավաստի վավերագրեր լինելով հանդերձ՝ հայկական ձեռագրերի հիշատակագրություններն արտահայտել են նաև ժամանակի գեղարվեստական ճաշակն ու մտածողությունը, անգամ՝ հարստացրել միջնադարի հայ պոեզիան ու արձակը։
Սթենֆորդ Ուայթ

Սթենֆորդ Ուայթ (անգլ.՝ Stanford White, նոյեմբերի 9, 1853(1853-11-09)[…], Նյու Յորք, Նյու Յորք, ԱՄՆ - հունիսի 25, 1906(1906-06-25)[…], Նյու Յորք շրջան, Նյու Յորք, Նյու Յորք, ԱՄՆ), ամերիկացի ճարտարապետ։
1879 թվականին Չարլզ Ֆոլեն Մաքքիմի և Ուիլյամ Ռաթերֆորդ Միդի հետ հիմնադրել է «Մակքիմ, Միդ ընդ Ուայթ» ընկերությունը, որը 19-րդ և 20-րդ դարերում ԱՄՆ-ում համարվել է ամենաազդեցիկ ճարտարապետական ընկերությունը։ Ուայթը բոզար ոճի կողմնակից էր, նախագծել է ինչպես էլիտայի մասնավոր տներ, այնպես էլ հասարակական, կրթական և կրոնական շենքեր։ Ուայթի ամենահայտնի նախագծերն են` Վաշինգտոնի կամարը և երկրորդ Մեդիսոն Սքուեր Գարդենը։


== Կենսագրություն ==
Ստենֆորդ Ուայթը ծնվել է հանրահայտ իրավաբան, լրագրող և Շեքսպիրի ստեղծագործությունները հետազոտող Ռիչարդ Գրանտ Ուայթի ընտանիքում։ Ստենֆորդը ստացել է գերազանց կրթություն։ Սովորել է մասնավոր դպրոցներում, պարապել է դասուսույցների մոտ, ավարտել է Նյու Յորքի համալսարանը։ Ավարտելուց հետո Ուայթը աշխատել է Չարլզ Գամբրիլի և Հենրի Գոբսոն Ռիչարդսոնի ճարտարապետական ​​ընկերություններում և որպես Ռիչարդսոնի գլխավոր օգնական, նրան օգնել է Բոստոնում գտնվող Սուրբ Երրորդություն եկեղեցու աշխատանքներում։
1878-1880-ական թվականներին Ուայթը շրջագայել էր Եվրոպայում, ուսումնասիրել տեղի ճարտարապետությունը։ Վերադառնալով ԱՄՆ՝ նա Չարլզ Մաքքիմի և Ուիլյամ Միդի հետ հիմնել էր «Մակքիմ, Միդ ընդ Ուայթ» ճարտարապետական ընկերությունը։ 19-րդ դարի վերջին Ուայթը մասնակցություն էր ունեցել Արևելյան ափին կառուցվող մի շարք շենքերի նախագծմանը, հիմնականում՝ Նյու Յորքում։  Այն բաղկացած էր բազմաթիվ էլիտար ակումբներից և գեղարվեստական ընկերություննեից։
1884 թվականին Ուայթը ամուսնացել էր Բեսի Սմիթի հետ և ունեցել որդի՝ Լոուրենս Գրանթ Ուայթը։ 1906 թվականին Մեդիսոն Սքուեր Գարդենի տանիքում, որի նախագծման աշխատանքներով զբաղվել էր Ուայթը, երաժշտական ​​ներկայացման ընթացքում նրան գնդակահարել է միլիոնատեր Հարի Թոուն։ Սպանության պատճառը Ուայթի սիրավեպն էր Թուի կնոջ՝ երիտասարդ դերասանուհի և մոդել Էվելին Նեսբիթի հետ։ Սպանությունը լայն տարածում էր ստացել մամուլում, իսկ Թոուի դատավարությունը թերթերի կողմից անվանվել էր «Դարի դատավարություն»։ Իր հարստության և կապերի շնորհիվ Թուին հաջողվել էր խուսափել բանտից, սպանության պահին նա անմեղսունակ էր ճանաչվել, տեղափոխվել էր հոգեբուժարան և ազատվել 1913 թվականին։


== Աշխատանք ==

		
		


== Ծանոթագրություններ ==


== Արտաքին հղումներ ==
Stanford White. The New York Historical Society
Իդա Բրուն

Ադելաիդ Կարոլին Յոհան Բրուն (հայտնի որպես Իդա Բրուն և ավելի ուշ որպես Իդա (դե) Բոմբելես, սեպտեմբերի 20, 1792(1792-09-20), Sophienholm, Lyngby-Taarbæk Municipality, Մայրաքաղաքային տարածաշրջան, Դանիա - նոյեմբերի 23, 1857(1857-11-23), Վիեննա, Ավստրիական կայսրություն), դանիացի երգչուհի, պարուհի և դասական մնջախաղի դերասան մի ժանրում, որը հայտնի է որպես մնջախաղի արվեստ կամ «կեցվածք»։ Գրականագետ Հեննինգ Ֆենգերը (1921–1985) Բրունին բնութագրել է որպես «նորաոճ, դասական շիկահեր, որի մնջախաղի արվեստը գերեց Եվրոպան»։


== Կենսագրություն ==
Բրունը ծնվել է 1792 թվականին Սոֆիենհոլմում, Լինգբիում գտնվող ընտանեկան կալվածքում։ Նա հարուստ առևտրական, հեղինակ և սրահի տեր Կոնստանտին Ֆրեդերիկ Բրունի ամենաերիտասարդ դուստրն էր։ Նա հինգ երեխաներից մեկն էր. նրա քույրերն ու եղբայրներն էին ՝ Կարլ Ֆրիդրիխ Բալթասար Բրունը (1784–1869), Շառլոտ Բրունը (ծն. 1788) և Օգոստա (Գուստ) Բրունը (ծն. 1790): Վաղ հասակից նա ցուցադրել է որպես երգչուհի և պարող հանդես գալու ունակություն՝ շնորհիվ իր մոր քաջալերանքի, որը տպավորված էր լեդի Էմմա Հեմիլթոնի կողմից մշակված «կեցվածքներով» (կամ «կենդանի քանդակներով»), ում նա տեսել էր Նեապոլում 1796 թվականին։ Իր մոր հետ միասին, Իդան 1801 թվականից մինչև 1810 թվականը ճամփորդել է Գերմանիա, Շվեյցարիա և Իտալիա։ Ուր էլ գնացել է, նա ուսուցանել է երգի, երաժշտության և պարի լավագույն հնարավոր ուսուցիչների մոտ, որոնք արդեն դա կատարում էին 1803 թվականին Ենայում 11 տարեկան Գյոթեի համար։ Իր ներկայացումներում նա նրբորեն տեղափոխվում էր յուրաքանչյուր դիրքի՝ մի քանի վայրկյան քարանալով, նախքան նրբագեղորեն իր երիզների ծալքերի քողարկումը, որպեսզի ներկայացնի այնպիսի դասական գործիչների, ինչպիսիք են Իֆիգենիան, Գալատեան, Եվրիդիկեսը, Դիանան, Ավրորան և Ալթեան։ Նրա կեցվածքները պատկերվել են գերմանացի Քրիստոֆ Հայնրիխ Քնիեփի նկարներում և Ալֆոնս դը Լամարթինի բանաստեղծություններում, ինչպես նաև մոր նամակագրության մեջ և 1824 թվականի նրա կենսագրության մեջ՝ Idas ästhetische Entwickelung (Իդայի գեղագիտական ​​զարգացումը)։


== Վերարտադրություն ==

Թորվալդսենը պարտավորվել էր նկարչական դասեր տալ Բրունին, բայց նախընտրում էր, որ նա երգի, երբ նա նվագակցում էր նրան կիթառի վրա։ Խորապես տպավորված Բրունի գեղեցկությամբ և շնորհով, 1810 թվականին Թորվալդսենը մոդելավորել է Բրունի կիսանդրին։ Բնօրինակը տեղակայված է Թորվալդսենի թանգարանում, իսկ Բակկեհուսեթ քաղաքում կա վերարտադրությունը, այն վերարտադրվել է 1851 թվականին։ Ստաելը՝ Բրունի մոր ընկերը, Թորվալդսենի կիսանդրու մասին նշել է իր L'Allemagne աշխատանքում։


== Ծանոթագրություններ ==


== Գրականություն ==
Brun Friederike (1824)։ Wahrheit aus Morgenträumen und Idas ästhetische Entwickelung։ Sauerländer։ ISBN 978-3-628-37044-1 
Schlegel A. W.von։ August Wilhelm Von Schlegel's Sämmtliche Werke։ Рипол Классик։ էջ 253։ ISBN 978-5-87418-688-3 


== Արտաքին հղումներ ==
"Ida's Aesthetic Development" by Frederike Brun
.gr

.gr, Հունաստանի վերին մակարդակի ազգային դոմենն է։


== Արտաքին հղումներ ==
IANA .gr whois տեղեկություն
Հենրի շրջան (Իլինոյս)

Անվան այլ կիրառումների համար տե՛ս՝ Հենրի շրջան (այլ կիրառումներ)Հենրի շրջան (անգլ.՝ Henry County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 2.132 կմ² է, բնակչությունը՝ 50.486 մարդ (2010 թ. տվյալներով)։ Շրջկենտրոնն է Քեմբրիջ բնակավայրը։ Կազմավորվել է 1825 թ.։
Բուվենկուր սյուր Բրել

Բուվենկուր սյուր Բրել (ֆր.՝  Bouvaincourt-sur-Bresle), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 848 մարդ, բնակչության խտությունը` 124.34 մարդ/կմ²։ Բնակավայրը զբաղեցնում է 6.82 կմ² տարածք։


== Աշխարհագրություն ==
Գտնվում է Փարիզ քաղաքից 145 կմ հյուսիս-արևմուտք, Ամյեն քաղաքից 60 կմ արևմուտք։


== Բնակչություն ==


== Տնտեսություն ==
2010 թվականին ուներ 546 աշխատունակ (15-64 տարեկան) բնակիչ, որոնցից ակտիվ էին 419-ը, իսկ ոչ ակտիվները` 127։ Ակտիվության ցուցանիշը կազմում է 76,7 %։ 419 աշխատունակ մարդկանցից աշխատել է 379 անձ (204 տղամարդ և 175 կին)։ Գործազուրկ են եղել 40 անձ (20 տղամարդ և 20 կին)։ 127 անաշխատունակներից 37-ը եղել են աշակերտներ կամ ուսանողներ, 46-ը` թոշակառուներ, իսկ 44-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գեղամ Ֆլջյան

Գեղամ Գևորգի Ֆլջյան (մայիսի 1, 1917(1917-05-01), Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն - փետրվարի 11, 1971(1971-02-11)), խորհրդային հայ կլարնետահար, մանկավարժ։


== Կենսագրություն ==
1927 թվականից սովորել է Լենինականի երաժշտական դպրոցում։ 1939 թվականին ավարտել է Երևանի երաժշտական ուսումնարանը և ընդունվել Երևանի պետական կոնսերվատորիա (Զավեն Վարդանյանի դասարան), որն ավարտել է 1948 թվականին (1941 թվականին ծառայել է Կարմիր բանակում)։ 1936-1940 թվականներին աշխատել է Սունդուկյանի անվան թատրոնի նվագախմբում, 1941-1955, 1958-1962 թվականներին և 1966 թվականից  եղել է  ՀԽՍՀ սիմֆոնիկ նվագախմբի մենակատար։ 
Ավելի քան քսան տարի զբաղվել է նաև մանկավարժական գործունեությամբ․ 1939-1942 թվականներին եղել է Երևանի տասնամյա երաժշտական դպրոցի, 1942-1947 թվականներին՝ երաժշտական տեխնիկումի, 1946-1948 թվականներին ՝ Լենինականի երաժշտական դպրոցի, 1947-1966 թվականներին՝ Երևանի Կոմիտասի անվան կոնսերվատորիայի, 1963-1965 թվականներին՝ Սայաթ-Նովայի անվան երաժշտական դպրոցի ուսուցիչ։


== Աղբյուրներ ==
Барсамян А. Кафедра духовых инструментов Ергосконсерватории им. Комитаса // Музыкальная Армения. — 2002. — № 2(6).
Волшебный кларнет маэстро Флджяна: Наши замечательные соотечественники // Голос Армении. — 1998, 28 марта.
Флджян Гегам Георгиевич — статья в издании «Энциклопедия кларнета: Энциклопедический биографический словарь музыкантов-исполнителей на кларнете».
Ռամիլ

Ռամիլ Ալիմով (ռուս.՝ Рамиль Алимов, փետրվարի 1, 2000(2000-02-01), Նիժնի Նովգորոդ, Ռուսաստան) ավելի հայտնի Ռամիլ անունով, ռուս երգիչ և երգերի հեղինակ։ 


== Վաղ կյանք ==
Ռամիլը ծնվել է 2000 թվականի փետրվարի 1-ին  Նիժնի Նովգորոդ քաղաքում։
Երբ Ռամիլը 8 ամսական էր ծնողները ամուսնալուծվել են։ Դեռահաս տարիքում ապրել է տատիկի հետ։ Տատիկի մահից հետո բարեկամները սկսում են պահանջել բնակարանը։ Նրա խոսքերով 14 տարեկանում հորաքույրը իրեն փողոց է վռնդել։ Այդ ամենի վերաբերյալ Ռամիլը ասել է.

Ես չհասկացա, թե ինչպես 14 տարեկանում հորաքույրս ինձ ասաց, որ բանտային սենյակը իմ համար պատրաստ է։ Բայց ինչպես կա, այնպես էլ կա։ Տատիկս մահանում էր, ամեն բան այնքան արագ տեղի ունեցավ, և ինձ ասում էին գնամ ուր ուզում եմ։ Ես իմ ամբողջ կյանքում ասել եմ, որ ես արդեն չափահաս եմ։ Դա փոքր ինչ մանկական էր։ Իսկ հետո գալիս է մի պահ և դու հասկանում ես, որ մեծահասակ չես։ 
Ապրելու միջոցներ ստեղծելու համար Ռամիլը աշխատել է ավտոլվացման կետում։ Արտիստի խոսքերով ընկերները շատ են օգնել իրեն, գիշերելու տեղ տրամադրել։ Ավելի ուշ որոշում է կրթություն ստանալ և ընդունվում է քոլեջ՝ զոդողի մասնագիտությամբ։


== Կարիերա ==
Ռամիլը հիմանակում իր երգերի թեման ընտրել է հենց իր կյանքից։
2019 թվականին թողարկում է «Хочешь со мной» երգը, որի շնորհիվ ճանաչում է ձեռք բերում, երեք ամիս անց թողարկում է համանուն ստուդիական դեբյուտային ալբոմը։ Այդ տարվա աշնանը թողարկում է երկրորդ ստուդիական ալբոմը՝ «Всё, что у меня есть — это голод»:
2020 թվականի փետրվարի 21-ին Ռամիլը ներկայացրեց «Всё, что у меня есть — это голод» ալբոմը  «1930» ակումբում ունեցած իր ելույթի ժամանակ։
2020 թվականի հուլիսի 10-ին թողարկում է «Сияй» երգը, որը հայտնի դարձավ և հետագայում արժանացավ կրկնակի պլատինային սերտիֆիկացման՝ Հնչյունագրական արտադրողների ազգային ֆեդերացիայի (NFPF) կողմից։ Երկու ամիս անց հանրությանն է ներկայացնում երգի տեսահոլովակը։ 2020 թվականի սեպտեմբերի վերջին «Сияй» երգը ներառվեց Афиша Daily վարկածի լավագույն 15 երգերի մեջ, որից Ռուսաստանը «հարբեց» այս ամառ։ 
2020 թվականին Ռամիլը պետք է համատեղ երգ ձայնագրեր Ելենա Տեմնիկովայի հետ, սակայն համատեղ երգի ձայնագրությունը այդպես էլ չկայացավ։ Իսկ չթողարկված «Мальчишка» անվամբ ալբոմի մասին Ռամիլը ասել է, որ այն կհայտնվի երկու ճակատներում՝ տղաների և աղջիկների։


== Հակամարտություններ ==
2019 թվականի հուլիսին Ռամիլին մեղադրում էին RASA խմբի «Пчеловод» երգի գողության մեջ։ Խմբի մասնակիցները պնդում էին, որ նա վերցրել է  իրենց դեռ չթողարկված երգի գաղափարը, որից հատվածներ էին հասանելի հանրությանը, այդ ամենի վերաբերյալ Ռամիլը ասել է,

Դուք արդեն լսել եք, թե ինչ եմ ես՝ «բայթեր», «գող» և այլն։ Բայց մայիսի 22-ին ժամը 16:41-ին իմ երգը արդեն պատրաստ էր։


== Սկավառակագրություն ==


=== Ստուդիայի ալբոմներ ===


=== Երգեր ===


== Ծանոթագրություններ ==
Ակկուապեզա

Ակկուապեզա (իտալերեն՝ Acquappesa), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 2,065 մարդ, բնակչության խտությունը կազմում է 148 մարդ/կմ²։ Զբաղեցնում է 14 կմ² մակերես տարածք։ Փոստային ինդեքսն է՝ 87020։ Հեռախոսային կոդը՝ 00982։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Գիլակարլու

Գիլակարլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1908 թվականին գյուղն ունեցել է 38 ադրբեջանցի բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==